Skok op skok toe WR se APC afskopDie afskopronde van Wêreldrugby (WR) se Amerikas-Stille Oseaan-uitdaagreeks (APC) Saterdag in Montivideo, Uruguay, het skok op skok opgelewer. Samoa A het ʼn einde aan die Argentynse Vyftiental se onoorwonne lopie van twee jaar in die APC gemaak; Samoa A het met die Amerikaanse Vyftiental afgereken; en Uruguay het sy baasskap oor Kanada bo alle twyfel gestel. Samoa se naasbestes het die Argentyne met 36-31 verslaan, ongeag dat die verloorspan vyf drieë teen vier gedruk het. Die Suidsee-eilanders was ná 22 minute reeds met 18-0 voor. ♦ In ʼn vasberade eindpoging het Tonga A 17 punte in die laaste agt minute aangeteken om die Yanks met 39-30 te skud. ʼn Indrukwekkende stormloop van Hanco Germishuys (flank), wat Griekwas by die o. 13-Cravenweek verteenwoordig het, het die grondslag vir een van die Amerikaners se drie drieë help lê. ♦ Uruguay het Kanada die derde keer vanjaar geklop om sy heerskappy oor die Noord-Amerikaners bo alle twyfel te stel Die gasheerland het Saterdag oortuigend met 35-21 gewen. Guiseppe du Toit, die Kanadese binnesenter, wat in Johannesburg gebore is, het al drie sy span se drieë verdoel.